[{"text_idx": "#000003", "text": "Mae plant sy\u2019n iau yn y flwyddyn ysgol yn fwy tebygol o gael eu trin ar gyfer ADHD, gan awgrymu y gallai anaeddfedrwydd ddylanwadu ar ddiagnosis"}, {"text_idx": "#000004", "text": "Mae plant sy\u2019n iau yn y flwyddyn ysgol yn fwy tebygol o gael eu trin ar gyfer Anhwylder Diffyg Canolbwyntio a Gorfywiogrwydd (ADHD), sy\u2019n awgrymu y gallai anaeddfedrwydd ddylanwadu ar ddiagnosis, yn o\u0302l astudiaeth newydd dan arweiniad ymchwilwyr ym Mhrifysgol Abertawe a Phrifysgol Glasgow."}, {"text_idx": "#000005", "text": "Nod yr astudiaeth oedd ymchwilio i\u2019r cysylltiad rhwng oedran ac ADHD, gan ymchwilwyr a fu\u2019n cysylltu data iechyd ac addysg o\u2019r Alban (poblogaeth: 5.4 miliwn) a Chymru (poblogaeth: 3.1 miliwn)."}, {"text_idx": "#000007", "text": "Aeth y ti\u0302m ymchwil ati i archwilio effaith dal plant yn o\u0302l ac a yw hyblygrwydd ynghylch dyddiadau dechrau ysgol yn cuddio neu\u2019n lleihau effaith oedran cymharol."}, {"text_idx": "#000008", "text": "Lluniwyd cysylltiad dienw rhwng cofnodion addysg ac iechyd 1,063,256 o blant ysgol gynradd ac uwchradd yn yr Alban (2009-2013) ac yng Nghymru (2009-2016) \u2013 er mwyn galluogi\u2019r ti\u0302m ymchwil i archwilio\u2019r berthynas rhwng oedran yn y flwyddyn ysgol a thriniaeth ADHD. Roedd y gwaith ymchwil yn gwneud iawn am y plant hynny a gafodd eu dal yn o\u0302l, ac am y ffaith mai\u2019r terfyn dyddiad geni ar gyfer mynediad i\u2019r ysgol yw 1 Mawrth yn yr Alban a 1 Medi yng Nghymru."}, {"text_idx": "#000010", "text": "At ei gilydd, roedd 8,721 (0.87%) o blant yn yr astudiaeth yn cael eu trin ar gyfer ADHD (0.84% yn yr Alban a 0.96% yng Nghymru).Roedd y plant ieuengaf yn eu dosbarth yn fwy tebygol o gael diagnosis o ADHD. Cafodd mwy o blant eu dal yn o\u0302l yn yr Alban (7.66%) nag yng Nghymru (0.78%).Roedd plant a oedd yn cael eu dal yn o\u0302l yn fwy tebygol o fod yn fechgyn, yn gefnog, wedi\u2019u geni\u2019n gynnar ac a\u0302 phwysau isel adeg geni, ac yn llai tebygol o fod wedi\u2019u geni drwy doriad Cesaraidd neu fod a\u0302 mamau a oedd yn ysmygu yn ystod beichiogrwydd.Roedd plant a gafodd eu dal yn o\u0302l yn fwy tebygol o fod wedi cael eu trin ar gyfer ADHD, a byddai 81.18% o blant a gafodd eu dal yn o\u0302l wedi bod yr ieuengaf yn eu blwyddyn.Roedd nifer yr achosion o ADHD yn uwch ymhlith bechgyn, ac yn cynyddu gydag amddifadedd, mamau\u2019n ysmygu yn ystod beichiogrwydd, mamau iau, pwysau adeg geni a sgo\u0302r APGAR (yn seiliedig ar wiriadau iechyd a roddir i fabanod adeg eu geni)."}, {"text_idx": "#000012", "text": "\u201cDatgelodd ein canfyddiadau fod plant sy\u2019n iau yn y flwyddyn ysgol yn fwy tebygol o gael eu trin ar gyfer ADHD, sy\u2019n awgrymu y gallai anaeddfedrwydd ddylanwadu ar ddiagnosis. Fodd bynnag, mae\u2019n ymddangos bod y duedd hon yn cael ei chuddio mewn gwledydd sydd a\u0302 pholisi\u0308au dyddiad cychwyn hyblyg lle mae plant iau sydd a\u0302 phroblemau sylw neu ymddygiad yn fwy tebygol o gael eu dal yn o\u0302l flwyddyn. Nid yw\u2019n ymddangos bod dal plant yn o\u0302l yn gwrthdroi\u2019r angen am feddyginiaeth ADHD. Mae\u2019n bosibl, serch hynny, y gallai dal plant ag ADHD yn o\u0302l wella canlyniadau eraill.\u201d"}, {"text_idx": "#000014", "text": "\u201cDylai clinigwyr sy\u2019n asesu neu\u2019n trin plant a phobl ifanc ar gyfer ADHD fod yn ymwybodol, beth bynnag fo\u2019r dyddiad terfyn ar gyfer mynediad i\u2019r ysgol, fod plant sy\u2019n iau yn eu blwyddyn ysgol yn fwy tebygol o gael eu trin ar gyfer ADHD. Fodd bynnag, gallai\u2019r duedd hon gael ei chuddio mewn gwledydd sydd a\u0302 pholisi\u0308au dyddiad cychwyn hyblyg lle mae plant iau sydd a\u0302 phroblemau sylw neu ymddygiad yn fwy tebygol o gael eu dal yn o\u0302l flwyddyn os yw\u2019r athrawon a\u2019r rhieni\u2019n cytuno bod hyn er lles pennaf y plentyn.\u201d"}]